Predkladacia správa

	V bode B.1. uznesenia vlády Slovenskej republiky č. 273 z 28. marca 2001 k Vyhláseniu o hospodárskej politike pre účely Staff monitored program bolo uložené aj ministrovi školstva splniť úlohy uvedené v prílohách 1 a 2 tohto uznesenia v určených termínoch. Pre Ministerstvo školstva Slovenskej republiky vyplývajú zo strany 7 poradového čísla 20 prílohy č. 2 tri úlohy s termínom plnenia v mesiaci jún 2001.

	Všetky tri úlohy mali byť splnené predložením príslušného návrhu opatrení na rokovanie vlády Slovenskej republiky. Keďže uvedené úlohy sa už predbežne plnia príslušnými návrhmi ustanovení v novom navrhovanom zákone vysokých školách, ktorý sa predkladá v mesiaci júl 2001 na rokovanie vlády Slovenskej republiky, považuje sa predloženie návrhov opatrení za nadbytočné. Preto sa predkladá táto informácia o plnení úloh uložených v citovanom uznesení vlády Slovenskej republiky. 

	Keďže návrh zákona o vysokých školách, ktorým sa uložené úlohy plnia, prešiel medzirezortným pripomienkovým konaním, táto informácia nebola predložená na medzirezortné pripomienkové konanie.